Na osnovu člana 38 stav 1 tačka 2 Zakona o lokalnoj samoupravi ("Službeni list CG", br. 2/18, 34/19, 38/20, 50/22 i 84/22), člana 20 i člana 25 stav 2 Zakona o poljoprivredi i ruralnom razvoju ("Službeni list CG", br. 56/09, 18/11, 40/11, 34/14, 01/15, 30/17, 51/17 i 59/21), člana 35 stav 1 tačka 2 i člana 38 stav 1 Statuta opštine Nikšić ("Službeni list CG - Opštinski propisi", broj 31/18) i saglasnosti Ministarstva poljoprivrede, šumarstva i vodoprivrede broj: 04-307/23-1544/2 od 24. 02. 2023. godine, Skupština opštine Nikšić, na sjednici održanoj \_\_\_\_\_\_\_\_\_\_\_\_godine, donijela je

**PROGRAM**

**podsticajnih mjera za razvoj poljoprivredne proizvodnje u opštini Nikšić za 2023. godinu**

**UVODNE ODREDBE**

**Član 1**

Ovim programom (u daljem tekstu: Program) utvrđuju se podsticajne mjere za ruralni i održivi razvoj koje će Opština Nikšić sprovesti u 2023. godini, uslovi, način i postupak ostvarivanja prava na iste, kao i postupak nadzora i kontrole nad realizacijom sredstava opredijeljenih Odlukom o budžetu opštine Nikšić za 2023. godinu (u daljem tekstu: Budžet) za subvencije za razvoj poljoprivredne proizvodnje.

**Član 2**

Budžetom za 2023. godinu su za ove namjene planirana sredstva u ukupnom iznosu od 60.000,00 €.

**Član 3**

Realizaciju ovog programa će sprovoditi Sekretarijat za finansije, razvoj i preduzetništvo (u daljem tekstu: Sekretarijat).

**Član 4**

Izrazi koji se u ovoj odluci koriste za fizička lica u muškom rodu podrazumijevaju iste izraze u ženskom rodu.

**PODSTICAJNE MJERE ZA RAZVOJ POLJOPRIVREDNE PROIZVODNJE ZA 2023. GODINU**

**Član 5**

U 2023. godini podsticajne mjere - subvencije za razvoj poljoprivredne proizvodnje će se dodjeljivati za:

|  |  |  |  |
| --- | --- | --- | --- |
|  | Naziv podsticajne mjere | | Planirani iznos u € |
|  | Podrška za nabavku sjemenskog i sadnog materijala povrtarskih kultura (crni luk, bijeli luk, pasulj, grašak, mrkva) | | 10.000,00 |
|  | Podizanje novih ili obnavljanje postojećih (krčenje i podizanje) višegodišnjih zasada voćaka i vinove loze | | 10.000,00 |
|  | Podrška za preradu mlijeka na malim poljoprivrednim gazdinstvima i malim proizvođačima mlijeka | | 7.000,00 |
|  | Organizovanje sajma lokalnih proizvoda - pijačnih dana | 3.000,00 | |
|  | Podrška poljoprivrednim gazdinstvima u prodaji sopstvenih proizvoda, preko plaćanja zakupa tezgi na gradskoj pijaci | 30.000,00 | |
|  | **Ukupno** | **60.000,00** | |

|  |  |  |
| --- | --- | --- |
| ***Mjera 1.* Podrška za nabavku sjemenskog i sadnog materijala povrtarskih kultura (crni luk, bijeli luk, pasulj, grašak, mrkva)** | | |
| Razlog za  podsticaj | Lokalna samouprava je Budžetom za 2023. godinu opredijelila sredstva u cilju podsticanja proizvođača da se bave ovom značajnom granom poljoprivrede iz razloga nedovoljne iskorišćenosti obradivih površina jer je velika zainteresovanost i potreba tržišta za pojedinim vrstama svježeg povrća tokom cijele godine. | |
| Ciljevi | * Povećanje površina pod ovim zasadima; * Inteziviranje tehnološkog procesa proizvodnje; * Smanjenje cijena koštanja proizvoda. | |
| Opis mjere i kriterijumi za podršku | Podrška se dodjeljuje u vrijednosti 50% za nabavku sjemenskog i sadnog materijala povrtarskih kultura (crni luk, bijeli luk, pasulj, grašak, mrkva) za sjetvu/sadnju na otvorenom minimalne površine 200m2  i nabavku sjemena, supstrata i kontejnera za sjetvu u zatvorenom prostoru minimalne površine 200m2. Maksimalan iznos subvencije iznosi 500,00€ po korisniku.  **Potrebna dokumentacija**:  - Zahtjev za dodjelu subvencije;  - Kopija rješenja o upisu u Registar poljoprivrednih proizvođača ili u Registar poljoprivrednih gazdinstava kod nadležnog ministarstva.  - List nepokretnosti i ugovor o zakupu (ukoliko je zemljište pod zakupom);  - Dokaz o kupovini sjemenskog materijala (fiskalni račun);  - Kopija žiro-računa i  - Kopija lične karte. | |
| Korisnici | Poljoprivredni proizvođači upisani u Registar poljoprivrednih proizvođača ili u Registar poljoprivrednih gazdinstava kod nadležnog ministarstva. | |
| Način plaćanja | Na žiro-račun korisnika. | |
| Realizacija | Sekretarijat. | |
| Procedura realizacije | Proizvođači podnose zahtjeve Sekretarijatu do roka ostavljenog u pozivu za dodjelu subvencija. Po prispijeću zahtjeva Odjeljenje za poljoprivredu vrši administrativnu provjeru istih i uz njih dostavljenih dokaza. Nakon toga vrši provjeru stanja na terenu kod korisnika koji su dostavili uredan zahtjev sa potrebnim dokazima, sačinjava zapisnik o zatečenom stanju i prosljeđuje ga na dalji postupak sekretaru Sekretarijata. Na osnovu tih zapisnika Sekretarijat donosi akt o dodjeli sredstava i vrši isplatu istih.  Rok podnošenja zahtjeva je do 15.07.2023.god. (za jesenju sadnju je do 15.11.2023.god.) | |
| Nadzor i kontrola | Sekretarijat. | |
| Finansijski plan | Iznos u € | **10.000.00** |

|  |  |  |
| --- | --- | --- |
| ***Mjera 2*. Podizanje novih ili obnavljanje postojećih (krčenje i podizanje) višegodišnjih zasada voćaka i vinove loze.** | | |
| Razlog za podsticaj | Primjetan je nedostatak većih komercijalnih zasada, pod modernim i tržišno orjentisanim sortama voća pa je, i pored velikog potencijala, voćarstvo u našoj opštini na nedovoljnom stepenu razvoja. Na teritoriji Opštine su uglavnom prisutni ekstenzivni zasadi velike starosti, najčešće pod autohtonim sortama šljive, jabuke, dunje... Primjetna je i velika zainteresovanost poljoprivrednih proizvođača za formiranjem novih i obnovu postojećih zasada.  Ovom mjerom se želi postići promocija i unapređenje voćarstva korišćenjem komparativnih prednosti, prije svega povoljnih klimatsko-reljefnih uslova, i stvaranje novih zasada ovih voćnih kultura i vinove loze. | |
| Ciljevi | Povećanje površina pod novim zasadima voća i vinove loze. | |
| Opis mjere i kriterijumi za podršku | Korisnici podrške za podizanje novih ili obnavljanje postojećih (krčenje i podizanje) višegodišnjih zasada voćaka i vinove loze mogu biti poljoprivredni proizvođači ili poljoprivredna gazdinstva koja zasnivaju proizvodni zasad jedne voćne vrste ili vinograda na površini ne manjoj od: 0,1 ha za koštičavo voće i vinograd; 0,1 ha za jabuku; od 0,30 ha za orah; 0,07 ha za jagodičasto voće.  Subvencija sredstava je 50% od vrijednosti investicije, a maksimalan iznos je do 500,00€ po korisniku.  **Potrebna dokumentacija:**  -Zahtjev za dodjelu subvencije;  -Kopija rješenja o upisu u registar poljoprivrednih proizvođača ili u Registar poljoprivrednih gazdinstava kod nadležnog ministarstva;  -List nepokretnosti ( i ugovor o zakupu, ukoliko je zemljište pod zakupom);  -Dokaz o kupovini sadnica (fiskalni račun) od ovlašćenog prodavca;  -Kopija žiro računa i  -Kopija lične karte. | |
| Korisnici | Poljoprivredni proizvođači upisani u Registar poljoprivrednih proizvođača ili u Registar poljoprivrednih gazdinstava kod nadležnog ministarstva. | |
| Način plaćanja | Na žiro račun korisnika | |
| Realizacija | Sekretarijat. | |
| Procedura relizacije | Proizvođači podnose zahtjeve Sekretarijatu do roka ostavljenog u pozivu za dodjelu subvencija. Po prispijeću zahtjeva Odjeljenje za poljoprivredu vrši administrativnu provjeru istih i uz njih dostavljenih dokaza. Nakon toga vrši provjeru stanja na terenu kod korisnika koji su dostavili uredan zahtjev sa potrebnim dokazima, sačinjava zapisnik i fotoelaborat o zatečenom stanju i prosljeđuje ga na dalji postupak sekretaru Sekretarijata. Na osnovu tih zapisnika Sekretarijat donosi akt o dodjeli sredstava i vrši isplatu istih.  Rok podnošenja zahtjeva je do 30. 11. 2023.god. | |
| Nadzor i kontrola | Sekretarijat. | |
| Finansijski plan | Iznos u € | **10.000,00** |
| ***Mjera 3.*  Podrška za preradu mlijeka na malim poljoprivrednim gazdinstvima i malim proizvođačima mlijeka** | | |
| Razlozi za podršku | Na teritoriji Opštine postoje poljoprivredna domaćinstva koja se bave proizvodnjom mlijeka ali, iz nekih razloga, nijesu u mogućnosti da proizvedeno mlijeko daju u otkup registrovanim mljekarama pa se odlučuju za preradu mlijeka - proizvodnju sira i ostalih mliječnih proizvoda na tradicionalan način, na sopstvenom gazdinstvu. S obzirom na razvoj tržišta i pojavu velikog broja različitih mliječnih proizvoda, kao i na razvoj turizma, pored već navedenih razloga, ovom podrškom treba podići konkurentnost ovakvih domaćih proizvoda. Prerada mlijeka i proizvodnja sira u domaćinstvima je tradicionalna pojava na ovim prostorima a zbog sve veće potražnje za kvalitetnim domaćim proizvodom treba pružiti podršku ovom načinu poljoprivredne proizvodnje. | |
| Ciljevi | * Razvoj malih biznisa; * Povećanje konkurentnosti; * Povezivanje primarne proizvodnje i prerade i * Povećanje životnog standarda stanovništva. | |
| Opis mjere i kriterijumi za podršku | Podrška se odnosi na poljoprivredna gazdinstva-poljoprivredne proizvođače, koji prerađuju do 50 l sirovog mlijeka dnevno i plasiraju svoje proizvode na tržište a ne predaju mlijeko registrovanim mljekarama u otkup. Podrška iznosi 200,00 € po poljoprivrednom gazdinstvu - proizvođaču.  **Potrebna dokumenta:**  - Zahtjev za dodjelu subvencije;  - Kopija rješenja o upisu u Registar registrovanih objekata Uprave za bezbjednost hrane, veterinu i fitosanitarne poslove;  - Dokaz od Uprave za bezbjednost hrane, veterinu i fitosanitarne poslove o zdravstveno-higijenskoj ispravnosti proizvoda u tekućoj godini;  - Dokaz o plasiranju na tržištu (ugovor, otkupni blok);  - Kopija rješenja o upisu u registar poljoprivrednih proizvođača ili u Registar poljoprivrednih gazdinstava kod nadležnog ministarstva;  - List nepokretnosti ( i ugovor o zakupu, ukoliko je zemljište pod zakupom);  - Listing nadležne veterinarske uprave o broju muznih grla sa pripadajućim podacima;  - Kopija žiro-računa i  - Kopija lične karte. | |
| Korisnici | Proizvođači koji se bave preradom do 50 l sirovog mlijeka dnevno na svom gazdinstvu. | |
| Način plaćanja | Na žiro račun korisnika. | |
| Realizacija | Sekretarijat. | |
| Procedura realizacije | Proizvođač podnosi zahtjev sa potrebnom dokumentacijom Sekretarijatu do roka ostavljenog u pozivu za dodjelu subvencija. Po prispijeću zahtjeva Odjeljenje za poljoprivredu vrši administrativnu provjeru istih i uz njih dostavljenih dokaza. Za korisnike koji su dostavili uredan zahtjev sa potrebnim dokazima se sačinjava zapisnik i prosljeđuje na dalji postupak sekretaru Sekretarijata. Na osnovu tih zapisnika Sekretarijat donosi akt o dodjeli sredstava i vrši isplatu istih.  Rok za podnošenje zahtjeva je do 31.08.2023.god. | |
| Nadzor i kontrola | Sekretarijat | |
| Finansijski plan | Iznosu u € | **7.000,00** |
| ***Mjera 4.* Organizovanje sajma lokalnih proizvoda – pijačnih dana** | | |
| Razlog za podsticaj | Pozitivna iskustva u dosadašnjem višegodišnjem organizovanju novogodišnjih sajmova lokalnih proizvoda i veliko interesovanje lokalnih proizvođača za organizovanjem te i drugih sličnih manifestacija su bili motiv za uvođenje ove mjere u Program. Tako će se tokom godine, prije održavanja X jubilarnog Novogodišnjem sajmu lokalnih proizvoda organizovati nekolika jednodnevna pijačna (sajamska) dana. | |
| Cijevi | * Povećanje domaće ponude na tržištu i podsticanje potrošnje domaćih proizvoda; * Rast prihoda poljoprivrednih gazdinstava, proizvođača suvenira, umjetnina, ručnih radova i drugih predmeta, od čega je za očekivati i rast proizvodnje istih i * Povećanje nivoa konkurentnosti i promocija malih proizvođača sa teritorije opštine Nikšić. | |
| Opis mjere i kriterijumi za podršku | Opština Nikšić će, u različitim periodima godine, organizovati nekoliko jednodnevnih pijačnih dana. Ovi dani će biti organizovani na prostoru Gradske pijace ili na lokacijama koje će biti naknadno određene. Učešće na istim će biti besplatno, a za izlagače će se obezbijediti štandovi - stolovi. Izlagači hrane i pića na Sajmu mogu biti samo proizvođači koji su upisani u nekom od registara nadležnog ministarstva. Radi sveobuhvatnijeg učešća i raznolikosti ponude Sekretarijat će kontaktirati i animirati za učešće na Sajmu izlagače suvenira i ostalih proizvoda, na osnovu baza podataka koje posjeduje. Ovi proizvođači su i do sada imali značajno učešće na Novogodišnjem sajmu,  Podrška za ove namjene iznosi 3. 000,00 €.  Prijave za učešće sa dokazom o registraciji proizvođača u odgovarajuće registre se podnose Sekretarijatu nakon raspisanog javnog poziva za određeni dan. | |
| Korisnici | Poljoprivredni proizvođači, proizvođači suvenira, umjetnina, ručnih radova i kozmetike. | |
| Način plaćanja | Planirana sredstva će se koristiti za izmirivanje obaveza po osnovu nabavki roba, materijala i usluga potrebnih za organizovanje pijačnih dana (prevoz, montaža i demontaža stolova, reklamni materijal, zakup prostora i t.d.). Isplata će se vršiti na žiro račune povjerilaca, nakon sprovedene Zakonom propisane procedure za nabavku istih. | |
| Realizacija | Sekretarijat. | |
| Procedura relizacije | Proizvođač podnosi zahtjev sa potrebnom dokumentacijom Sekretarijatu.  Rok za podnošenje zahtjeva će biti naveden u pozivu za učešće, koji će biti objavljen na sajtu Opštine i preko sredstava javnog informisanja. | |
| Nadzor i kontrola | Sekretarijat. | |
| Finansijski plan | Iznosu u € | **3.000,00** |
| ***Mjera 5.* Podrška poljoprivrednim gazdinstvima u prodaji sopstvenih proizvoda, preko plaćanja zakupa tezgi na gradskoj pijaci** | | |
| Razlog za podsticaj | Poljoprivrednim proizvođačima treba dati podršku pri prodaji svojih proizvoda na tržištu koje im je najbliže i gdje kupac dobija najsvježiji proizvod, na domaćoj tržnici, čime se postiže oslobađanje viškova proizvoda bez velikih ulaganja u prodaju a time i ušteda vremena proizvođaču kako bi se što više posvetio proizvodnji. | |
| Cijevi | Prodaja domaćih proizvoda koji su najboljeg kvaliteta na našoj pijaci, od čega imaju koristi kako lokalni proizvođači i gazdinstva tako i kupci i građani. | |
| Opis mjere i kriterijumi za podršku | Mjera se sastoji u plaćanju zakupa tezgi na pijaci za poljoprivredne proizvođače i poljoprivredna gazdinstva od strane opštine Nikšić.  Na raspolaganju će biti 35 tezgi u dijelu pijace za prodaju voća, povrća i drugih proizvoda namijenjenih za tu prodaju, kao i 12 tezgi sa frižiderima za prodaju mliječnih i suhomesnatih proizvoda. Period subvencionisanja plaćanja zakupa traje 9 mjesci počev od aprila pa do kraja tekuće godine, o čemu će se zaključivati ugovori o načinu korišćenja zakupljenih tezgi, kojima će biti utvrđena prava i obaveze Opštine Nikšić, DOO Komunalno Nikšić i korisnika tezge. Kriterijum za odabir će biti broj poljoprivrednih proizvoda koje korisnik proizvodi na svom gazdinstvu i plasira ih na tezgi i dužina perioda korišćenja tezge u okviru ovih 9 mjeseci.  **Potrebna dokumenta:**  - Zahtjev za dodjelu;  - Kopija rješenja o upisu u Registar poljoprivrednih proizvođača ili u Registar poljoprivrednih gazdinstava kod nadležnog ministarstva;  - Kopija rješenja o upisu u Registar proizvođača u Upravi za bezbjednost hrane, veterinu i fitosanitarne poslove i  -Kopija lične karte. | |
| Korisnici | Poljoprivredni proizvodjači i poljoprivredna gazdinstva registrovana kod nadležnog ministarstva. | |
| Način plaćanja | Na žiro račun DOO Komunalno Nikšić. | |
| Realizacija | Sekretarijat. | |
| Procedura relizacije | Proizvođač podnosi zahtjev sa potrebnom dokumentacijom Sekretarijatu do roka ostavljenog u pozivu za dodjelu subvencija. Po prispijeću zahtjeva Odjeljenje za poljoprivredu vrši administrativnu provjeru istih i uz njih dostavljenih dokaza. Za korisnike koji su dostavili uredan zahtjev sa potrebnim dokazima se vrši odabir po datim kriterijumima. Nakon odabira se pristupa zaključivanju ugovora o korišćenju tezge sa korisnikom i DOO Komunalno. | |
| Nadzor i kontrola | Sekretarijat | |
| Finansijski plan | Iznosu u € | **30.000,00** |
|  |  |  |

**POSTUPAK OSTVARIVANJA PRAVA**

**Član 6**

Raspodjela sredstva vrši se na osnovu javnog poziva (u daljem tekstu: poziv), koji raspisuje Sekretarijat i objavljuje na internet stranici Opštine i putem lokalnog javnog emitera.

O ostvarivanju prava na podsticaje odlučuje Sekretarijat.

**Član 7**

Prijava - zahtjev (u daljem tekstu: Zahtjev) po pozivu se podnosi Opštini Nikšić, Sekretarijatu za finansije, razvoj i preduzetništvo, u zapečaćenoj koverti, sa naznakom: "Podsticajne mjere - za razvoj poljoprivredne proizvodnje **-** ne otvaraj" i predaje se na pisarnici (arhivi) Opštine Nikšić, Ul. Njegoševa br. 18.

**Član 8**

Uz zahtjev se prilažu dokazi o ispunjenosti uslova iz člana 5 Programa, koji su navedeni za svaku pojedinačnu mjeru.

**Član 9**

Podrška korisnicima Programa izvršavaće se po dinamici utvrđenoj budžetskim planom potrošnje za 2023. godinu, koji odobrava Sekretarijat, a najkasnije do kraja kalendarske godine.

**Član 10**

Sekretarijat zadržava pravo provjere realnosti i osnovanosti prikazanih troškova i tačnosti/ podudarnosti informacija unijetih u zahtjev i stanja na terenu.

Podnosilac zahtjeva u postupku ostvarivanja prava na podršku odgovara za tačnost priloženih podataka i dokumentacije, shodno zakonu.

Nepotpun i neblagovremeno predat zahtjev neće se razmatrati.

**Član 11**

Program, po pravilu, važi do kraja kalendarske godine za koju se odnosi.

Sekretarijat može, prije isteka kalendarske godine, u slučaju utroška budžetom planiranih sredstava, rješenjem zatvoriti pojedinačne mjere Programa za tu kalendarsku godinu.

Obavještenje o zatvaranju mjere iz stava 2 ovog člana objaviće se na internet stranici opštine Nikšić https://niksic.me, najkasnije 3 dana nakon njenog zatvaranja.

**Član 12**

Iskazi po pojedinim mjerama iz ovog Programa predstavljaju projektovane vrijednosti.

Sekretarijat u toku izvršenja programa može vršiti izmjene namjene korišćenja sredstava i preusmjeravati ih sa mjere za koju nije bilo dovoljno interesovanja, na drugu mjeru, za koju je interesovanje veće od planiranog iznosa.

**Član 13**

U cilju kontrole namjenskog trošenja sredstava i opravdanosti zahtjeva, Sekretarijat će vršiti provjeru na terenu.

**Član 14**

Jedan korisnik ne može dva ili vise puta konkurisati po osnovu iste mjere ovog Programa , u vremenskom period za koji se isti odnosi.

Jedan korisnik može konkurisati najviše za jednu mjeru iz Programa , u period na koji se isti odnosi.

**Član 15**

Ovaj program stupa na snagu osmog dana od dana objavljivanja u ,,Službenom listu Crne Gore- Opštinski propisi”.

**Broj: \_\_\_\_\_\_\_\_\_\_\_\_\_\_**

**Datum: \_\_\_\_\_\_\_\_\_\_\_ 2023. godine**

**SKUPŠTINA OPŠTINE NIKŠIĆ**

**PREDSJEDNIK**

**Nemanja Vuković, s.r.**

**O B R A Z L O Ž E NJ E**

**I PRAVNI OSNOV:** Pravni osnov za donošenje Programa podsticajnih mjera za razvoj poljoprivredne proizvodnje u opštini Nikšić za 2023. godinu sadržan je u odredbama Zakona o lokalnoj samoupravi („Službeni list CG“, br. 02/18, 34/19, 38/20, 50/22 i 84/22, Zakona o poljoprivredi i ruralnom razvoju ("Službeni list CG", br. 56/09, 18/11, 40/11, 34/14, 01/15, 30/17, 51/17 i 59/21) i Statuta opštine Nikšić ("Službeni list CG - opštinski propisi", broj 31/18).

Član 38 stav 1 tačka 2 Zаkоnа о lоkаlnој sаmоuprаvi propisuje da Skupština donosi propise i druge opšte akte.

Član 20 Zakona o poljoprivredi i ruralnom razvoju propisuje da lokalna samouprava može da uvede mjere podrške ruralnom razvoju, koje ne smiju biti u suprotnosti sa Strategijom, Nacionalnim programom i Agrobudžetom, te da mjere i način njihovog finansiranja, prije usvajanja, lokalna samouprava dostavlja na saglasnost Ministarstvu, a član 25 stav 2 da se, pored sredstava iz budžeta Crne Gore, za podsticaj razvoja poljoprivrede i ruralnih područja mogu koristiti i sredstva lokalne samouprave, međunarodnih projekata, donacija i drugih izvora.

Član 35 stav 1 tačka 2 Statuta opštine Nikšić propisuje da Skupština donosi propise i druge opšte akte a član 38 stav 1 propisuje da Skupština, u vršenju poslova iz svoje nadležnosti, donosi Statut Opštine, poslovnik, odluke, rješenja, zaključke, povelje, preporuke, planove, programe i druge akte.

Saglasno članu 20 stav 2 Zakona o poljoprivredi i ruralnom razvoju, Ministarstvo poljoprivrede, šumarstva i vodoprivrede je, aktom broj: 04-307/23-1544/2 od 24. 02. 2023. godine dalo saglasnost na Predlog programa podsticajnih mjera za razvoj poljoprivredne proizvodnje u opštini Nikšić za 2023. godinu.

**II RAZLOZI ZA DONOŠENJE:**

Odlukom o budžetu opštine Nikšić za 2023. godinu su planirana sredstva za podsticajne mjera za razvoj poljoprivredne proizvodnje u opštini Nikšić u iznosu od 60.000,00€. Kako bi se stvorili uslovio za raspodjelu planiranih sredstava trebalo je donijeti program koji propisuje oblasti koje će se podržati, kriterijume, uslove i druga pitanja koja je potrebno urediti da bi se ista mogla izvršiti.

**III SADRŽAJ PROGRAMA:**

Programom su utvrđene podsticajne mjere za ruralni i održivi razvoj koje će Opština Nikšić sprovesti u 2023. godini. Propisani su uslovi, način i postupak ostvarivanja prava na podršku, kao i postupak nadzora i kontrole nad realizacijom dodijeljenih sredstava.

Kako su Budžetom sredstva planirana za stimulisanje poljoprivredne proizvodnje, to su Programom utvrđene oblasti u ovoj proizvodnji koje će biti podržane u 2023. godini, za koju odluku su korišćeni iskustva iz prethodne godine. Tako je utvrđeno pet oblasti i to: podrška za nabavku sjemenskog i sadnog materijala povrtatskih kultura (crni luk, bijeli luk, pasulj, grašak, mrkva), za podizanje novih ili obnavljanje postojećih (krčenje i podizanje) višegodišnjih zasada voćaka i vinove loze, za podršku za preradu mlijeka na malim poljoprivrednim gazdinstvima, za organizovanje sajma lokalnih proizvoda i za podršku poljoprivrednim gazdinstvima u prodaji sopstvenih proizvoda, preko plaćanja zakupa tezgi na gradskoj pijaci.

Shodno naprijed navedenom, predlaže se da Skupština donese Programa podsticajnih mjera za obradive površine opštine Nikšić.

**SEKRETARIJAT ZA FINANSIJE, RAZVOJ I PREDUZETNIŠTVO**

Sekretar

Zoran Šoškić,s.r.